
METODOLOGIA DE ACORDARE A SERVICIULUI SOCIAL DE ÎNGRIJIRE LA DOMICILIU A PERSOANELOR VÂRSTNICE
DIN SUBORDINEA SERVICIUL PROTECŢIA PERSOANELOR VÂRSTNICE – COMPARTIMENT ÎNGRIJIRI LA DOMICILIU





























Capitolul 1
Dispoziţii generale

Art.1 Prezenta metodologie a fost elaborată cu respectarea prevederilor cadrului general de organizare şi funcţionare a serviciilor sociale destinate persoanelor vârstnice reglementat de: 
     - Legea nr. 292/2011 a asistenţei sociale, republicată, cu modificările şi completările ulterioare;
    - Legea nr. 17/2000 privind asistenţa socială a persoanelor vârstnice, republicată, cu modificările şi completările ulterioare;
    - H.G. nr. 886/2000 pentru aprobarea Grilei naţionale de evaluare a nevoilor persoanelor vârstnice, cu modificările şi completările ulterioare;
    - Legea nr. 197/2012 privind asigurarea calităţii în domeniul serviciilor sociale, cu modificările şi completările ulterioare;
    - H.G. nr. 118/2014 pentru aprobarea Normelor metodologice de aplicare a prevederilor Legii nr. 197/2012 privind asiguarea calităţii în domeniul serviciilor sociale, cu modificările şi completările ulterioare; 
    - Anexei nr.3 (punctele 4, 5, şi 6) la H.G. nr.426/2020 privind aprobarea standardelor de cost pentru serviciile sociale, cu modificările şi completările ulterioare;
    - H.G. nr. 867/2015 pentru aprobarea Nomenclatorului serviciilor sociale precum şi a regulamentelor-cadru de organizare şi funcţionare a serviciilor sociale, cu modificările şi completările ulterioare;
    - Ordinul nr. 29/2019 privind aprobarea Standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecţie a copilului şi altor categorii de persoane adulte, aflate în dificultate, precum şi pentru serviciile acordate în comunitate, serviciile acordate în sistem integrat şi cantinelor sociale, Anexa 8 (Standardele minime de calitate pentru serviciile de îngrijire la domiciliu pentru persoane vârstnice);
    - Ordinul nr. 2489/2023 pentru aprobarea Standardelor minime de calitate privind managementul de caz în serviciile sociale acordate persoanelor vârstnice;
    - O.U.G. nr. 57/2019 privind Codul administrativ, cu modificările şi completările ulterioare.
     - O.G. nr. 27/2002   privind reglementarea activităţii de soluţionare a petiţiilor, cu modificările şi completările ulterioare;
     - Legea nr. 544/2001 privind informaţiile de interes public, cu modificările şi completările ulterioare;
     - Legea nr. 52/2003 privind transparenţa decizională în administraţia publică, republicată cu modificările şi completările ulterioare;

Art.2 Principiile care stau la baza prestării serviciului social de îngrijire la domiciliu a persoanelor vârstnice sunt următoarele:
1. respectarea şi promovarea cu prioritate a interesului persoanei beneficiare;
1. protejarea şi promovarea drepturilor persoanelor beneficiare în ceea ce priveşte egalitatea de şanse şi tratament, participarea egală, autodeterminarea, autonomia, demnitatea personală şi întreprinderea de acţiuni nediscriminatorii şi pozitive cu privire la persoanele beneficiare;
1. asigurarea protecţiei împotriva abuzului şi exploatării persoanei beneficiare;
1.  deschiderea către comunitate; 
1. asistarea persoanelor fără capacitate de exerciţiu în realizarea şi exercitarea drepturilor lor;
1. ascultarea opiniei persoanei beneficiare şi luarea în considerare a acesteia, ţinându-se cont după caz, de vârsta şi gradul de maturitate, de discernământ şi capacitatea de exerciţiu;
1. promovarea unui model familial de îngrijire a persoanei beneficiare;
1. asigurarea unei îngrijiri individualizate şi personalizate a persoanei beneficiare;
1. preocuparea permanentă pentru scurtarea perioadei de prestare a serviciilor, în baza potenţialului şi abilităţiilor persoanei beneficiare de a trăi independent;
1. încurajarea iniţiativelor individuale ale persoanelor beneficiare şi a implicării active a acestora în soluţionarea situaţiilor de dificultate;
1. asigurarea unei intervenţii profesionale, prin echipe multidisciplinare;
1. asigurarea confidenţialităţii şi a eticii profesionale;
1.  responsabilizarea membrilor familiei, reprezentanţilor legali cu privire la exercitarea drepturilor şi îndeplinirea obligaţiilor de întreţinere;
1. primordialitatea responsabilităţii persoanei, familiei cu privire la dezvoltarea propriilor capacităţi de integrare socială şi cu implicarea activă în soluţionarea situaţiilor de dificultatea cu care se pot confrunta la un moment dat;
1.  colaborarea Serviciului Protecţia Persoanelor Vârstnice – Compartiment Îngrijiri la Domiciliu cu celelalte compartimente şi servicii din cadrul Direcţiei de Asistenţă Socială şi cu alţi furnizori publici şi privaţi de servicii sociale;
1.  asistarea persoanelor vârstnice aflate în situaţii de dificultate şi vulnerabilitate socială, prin implicarea în identificarea, evaluarea şi soluţionarea problemelor individuale;
1.  promovarea principiului justiţiei sociale prevăzute în actele normative în vigoare;   
1. egalitatea şanselor privind accesul persoanelor asistate la informaţii, servicii, resurse şi participarea acestora la procesul de luare a deciziilor;
1. respectarea demnităţii individului, unicităţii şi valorii fiecărei persoane;
1. interzicerea oricărei forme de discriminare bazate pe rasă, etnie, sex şi orientare sexuală, statut material, convingeri politice sau religioase, deficienţă fizică 
sau psihică, situaţie materială şi/sau orice altă preferinţă, caracteristică, condiţie sau statut.
 
Art. 3  Identificarea serviciului social
       Serviciul social de îngrijire la domiciliu a persoanelor vârstnice, cod serviciu social 8810ID-I, este organizat în cadrul Serviciului Protecţia Persoanelor Vârstnice-Compartiment Îngrijiri la Domiciliu, care funcționează în subordinea Direcţiei de Asistență Socială, CUI 15405118, furnizor de servicii sociale, acreditat conform Certificatului de acreditare seria AF nr.003855, cu sediul în municipiul Drobeta Turnu Severin, str. Romană nr.1, jud. Mehedinţi. Capacitatea serviciului social asigurat de Compartimentul Îngrijiri la Domiciliu este de minim 18 persoane vârstnice pentru care desfăşoară activităţi specifice un număr de 6 îngrijitori la domiciliu. Îngrijitorul la domiciliu (îngrijitorul formal) este persoana calificată, certificată profesional, care asigură îngrijirea personală, respectiv ajutor pentru efectuarea activităţilor de bază şi instrumentale ale vieţii zilnice către persoana care şi-a pierdut autonomia funcţională.

Art. 4  Scopul 
(1) Prezenta metodologie a fost adoptată în vederea accesului beneficiarilor la informaţii privind asistenţa persoanelor vârstnice la domiciliu aflate în diverse grade de dependenţă, ca urmare a pierderii autonomiei personale, asigurându-le acestora un set de servicii de îngrijire cu scopul asistării lor în îndeplinirea actelor curente de viaţă, prevenirii sau limitării degradării autonomiei funcţionale, păstrării şi îmbunătăţirii stării de sănătate şi asigurării unei vieţi decente şi demne.  
(2) Scopul serviciului social de îngrijire la domiciliu a persoanelor vârstnice acordat de Serviciul Protecţia Persoanelor Vârstnice – Compartiment Îngrijiri la Domiciliu este de a oferi sprijin şi suport în vederea prevenirii şi depăşirii unor situaţii de dificultate, vulnerabilitate sau dependenţă pentru prezervarea autonomiei şi protecţiei persoanei, pentru prevenirea marginalizării şi excluziunii sociale, pentru promovarea incluziunii sociale şi în scopul creşterii calităţii vieţii. 
     Scopul serviciului social de îngrijire la domiciliu acordat de Serviciul Protecţia Persoanelor Vârstnice – Compartiment Îngrijiri la Domiciliu este de prevenire a instituţionalizării persoanelor vârstnice, de menţinere a autonomie funcţionale în propria locuinţă şi de îmbunătăţire a calităţii vieţii acestora.
 (3) Prevederile prezentei metodologii sunt obligatorii atât pentru persoanele beneficiare, cât şi pentru angajaţii Serviciului Protecţia Persoanelor Vârstnice-Compartiment Îngrijiri la Domiciliu şi, după caz, pentru membrii familiei beneficiarilor, reprezentanţii  legali/susţinătorii legali, voluntari.


Capitolul 2
Serviciul social de îngrijire la domiciliu

Art.5 Serviciile comunitare¹ asigurate persoanelor vârstnice la domiciliu sunt:
a) serviciile de îngrijire personală se adresează persoanelor dependente care, ca urmare a pierderii autonomiei funcţionale din cauze fizice, psihice sau mintale, necesită ajutor semnificativ pentru a realiza activităţile uzuale ale vieţii de zi cu zi şi ajutorul acordat pentru îndeplinirea activităţilor uzuale ale vieţii zilnice priveşte două categorii de activităţi:
- activităţi de bază ale vieţii zilnice, în principal: asigurarea igienei corporale, îmbrăcare şi dezbrăcare, hrănire şi hidratare, asigurarea igienei eliminărilor, transfer şi mobilizare, deplasare în interior, comunicare;
    - activităţi instrumentale ale vieţii zilnice, în principal: prepararea hranei, efectuarea de cumpărături, activităţi de menaj şi spălătorie, facilitatea deplasării în exterior şi însoţire, activităţi de administrare şi gestionare a bunurilor, acompanie şi socializare.
    b) serviciile de îngrijire personală se pot organiza şi acorda integrat cu alte servicii, cum ar fi:
           - servicii de reabilitare şi adaptare a ambientului: mici amenajări, reparaţii şi altele asemenea;
           - locuinţă socială adaptată pentru persoanele dependente;
           - alte servicii de recuperare/reabilitare: kinetoterapie, fizioterapie, gimnastică medicală, terapie ocupaţională, psihoterapie, psihopedagogie, logopedie, podologie şi altele asemenea.
    c) servicii medicale, sub forma consultaţiilor şi îngrijirilor medicale la domiciliu sau în instituţii de sănătate, consultaţii şi îngrijiri stomatologice, administrarea de medicamente, acordarea de materiale sanitare şi de dispozitive medicale.
    (3) Serviciile medicale sunt acordate în conformitate cu prevederile Contractului-cadru privind condiţiile acordării asistenţei medicale în cadrul sistemului de asigurări sociale de sănătate, aprobat prin hotărâre a Guvernului. 
Art.6 Serviciile comunitare de consiliere, în vederea prevenirii marginalizării sociale şi pentru reintegrare socială, se asigură fără plata unei contribuţii, ca un drept fundamental al persoanelor vârstnice, de către asistenţi sociali.
 Art.7 Serviciile prevăzute la art.5 se asigură fără plata contribuţiei persoanelor vârstnice care, evaluate potrivit grilei naţionale de evaluare a nevoilor persoanelor vârstnice, se încadrează în una dintre următoarele situaţii:
     a) nu au venituri şi nici susţinători legali;
     b) sunt beneficiari ai venitului minim de incluziune acordat în baza Legii nr.196/2016 privind venitul minim de incluziune, cu modificările şi completările ulterioare, republicată, sau realizează venituri al căror cuantum se situează sub nivelul indemnizaţiei sociale pentru pensionari prevăzute de O.U.G. nr.6/2009 privind instituirea indemnizaţiei sociale pentru pensionari, aprobată prin Legea nr.196/2009, cu modificările şi completările ulterioare;
     c) susţinătorii legali ai persoanelor vârstnice prevăzute la lit.b) realizează venituri al căror cuantum se situează sub cuantumurile veniturilor prevăzute la lit.b).
Art.8 Persoanele vârstnice care se încadrează în grila naţională de evaluare a nevoilor persoanelor vârstnice, îndreptăţite să beneficieze de serviciile prevăzute la art.5 şi care realizează venituri, beneficiază de servicii cu plata unei contribuţii, stabilită în urma procesului de evaluare complexă.
           



________________________
¹ Serviciile comunitare sunt serviciile sociale de interes local, organizate într-o unitate administrativ-teritorială la nivel de comună, oraş, municipiu, adresate exclusiv cetăţenilor din unitatea administrativ-teritorială (conform prevederilor art.6 lit.”ii” din Legea nr.292/2011 a asistenţei sociale, cu modificările şi completările ulterioare) 



Art.9 Descrierea serviciilor sociale prevăzute la art.5, durata şi frecvenţa acordării acestora, sunt cuprinse în Anexa 1 la prezenta metodologie.
Art.10 Tipul şi costul serviciilor sociale de îngrijire la domiciliu, în conformitate cu prevederile din Anexei nr.3 (punctele 4, 5, şi 6) la H.G. nr.426/2020 privind aprobarea standardelor de cost pentru serviciile sociale, cu modificările şi completările ulterioare, sunt cuprinse în Anexa 2 la prezenta metodologie.
Art.11 Contribuţia persoanelor vârstnice beneficiare de servicii sociale de îngrijire la domiciliu, în funcţie de nivelul venitului net pe membru de familie şi gradul de dependenţă, se stabileşte pe procent din costul integral al serviciilor, conform Anexei 3 la prezenta metodologie.

Capitolul 3
Beneficiarii  serviciului social de îngrijire la domiciliu 

Art.12 (1) Beneficiarii serviciilor sociale de îngrijire la domiciliu acordate de către Serviciul Protecţia Persoanelor Vârstnice – Compartiment Îngrijiri la Domiciliu pot fi persoane vârstnice, cu domiciliul/reşedinţa în municipiul Drobeta Turnu Severin, pentru care  s-a stabilit un anumit grad de dependenţă, conform H.G. nr.886/2000 pentru aprobarea Grilei naţionale de evaluare a nevoilor persoanelor vârstnice, după cum urmează:
	Gradul de dependenţă
	Specificaţii

	IA
	-persoanele care şi-au pierdut autonomia mentală, corporală, locomotorie, socială şi pentru care este necesară prezenţa continuă a personalului de îngrijire.

	IB
	-persoanele grabatare, lucide sau ale căror funcţii mentale nu sunt în totalitate alterate şi care necesită supraveghere şi îngrijire medicală pentru marea majoritate a activităţilor vieţii curente, noapte şi zi; Aceste persoane nu îşi pot efectua singure activităţile de bază de zi cu zi

	IC
	-persoanele cu tulburări mentale grave (demente), care şi-au conservat, în totalitate sau în mod semnificativ, facultăţile locomotorii, precum şi unele gesturi cotidiene pe care le efectuează numai stimulate;
Necesită o supraveghere permanentă, îngrijiri destinate tulburărilor de comportament, precum şi îngrijiri regulate pentru unele dintre activităţile de igienă corporală;

	IIA
	-persoanele care şi-au conservat autonomia mentală şi parţial autonomia locomotorie, dar care necesită ajutor zilnic pentru unele dintre activităţile de bază ale vieţii de zi cu zi.

	IIB
	-persoanele care nu se pot mobiliza singure din poziţia culcat în picioare, dar care, o dată ridicate, se pot deplasa în interiorul camerei de locuit şi necesită ajutor parţial pentru unele dintre activităţile de bază ale vieţii de zi cu zi.

	IIC
	-persoanele care nu au probleme locomotorii, dar care trebuie să fie ajutate pentru activităţile de igienă corporală şi pentru activităţile instrumentale. 

	IIIA
	-persoanele care se deplasează singure în interiroul locuinţei, se alimentează şi se îmbracă singure, dar care necesită un ajutor regulat pentru activităţile instrumentale ale vieţii de zi cu zi (în situaţia în care aceste persoane sunt găzduite într-un cămin pentru persoane vârstnice ele sunt considerate independente).

	IIIB
	-persoanele care nu şi-au pierdut autonomia şi pot efectua singure activităţile vieţii cotidiene.


[bookmark: _GoBack] (2) Sunt considerate persoane vârstnice, persoanele care au împlinit vârsta de pensionare stabilită de lege (conform prevederilor art.1, alin.4 din Legea nr.17/2000 privind asistenţa socială a persoanelor vârstnice, republicată, cu modificările şi completările ulterioare).
(3) Nevoile persoanelor vârstnice aflate în situaţia de pierdere totală sau parţială a autonomiei, care pot fi de natură medicală, sociomedicală, psihoafectivă, se stabilesc pe baza grilei naţionale de evaluare a nevoilor persoanelor vârstnice, care prevede criteriile de încadrare în grade de dependenţă.
Art.13 Criteriile de eligibilitate a beneficiarilor:
a) Sunt persoane vârstnice cu domiciliul/reşedinţa în municipiul Drobeta Turnu Severin;
b) Sunt persoane vârstnice pentru care s-a stabilit un anumit grad de dependenţă, conform H.G. nr.886/2000 pentru aprobarea Grilei naţionale de evaluare a nevoilor persoanelor vârstnice;
c) Sunt persoane vârstnice aşa cum sunt definite de actele normative în vigoare (art.1, alin.4 din Legea nr.17/2000 privind asistenţa socială a persoanelor vârstnice, republicată, cu modificările şi completările ulterioare);
d) Sunt persoane vârstnice pentru care serviciile de îngrijire la domiciliu nu pot fi furnizate de către îngrijitorii informali;
e) Sunt persoane vârstnice pentru care, prin certificatul de încadrare în grad de handicap, nu li s-a atribuit un asistent personal; 
f) Sunt persoanele vârstnice care îşi păstrează autonomia funcţională, nu suferă sau nu au fost diagnosticate cu Boala Alzheimer sau cu alte tulburări psihice şi nu sunt imobilizate la pat;
g) Sunt persoanele vârstnice care nu suferă de stări demenţiale severe, de diferite etiologii, psihoze cu evoluţie cronică defectuală (schizofrenie, boală afectivă primară sau ale boli asociate) şi nu locuiesc cu alte persoane suferinde/diagnosticate cu afecţiunile sus-menţionate;
h) Sunt persoane vârstnice care nu au încheiat contracte de întreţinere, contracte de vânzare-cumpărare cu uzufruct viager sau orice alt act juridic cu clauză de întreţinere.


Capitolul 4
Accesarea serviciului social de îngrijire la domiciliu

Art.14 (1) Pentru accesarea serviciului social de îngrijire la domiciliu, solicitanţii-persoanele vârstnice (sau după caz susţinătorii legali/reprezentanţii lor legali) vor depune următoarele documente:
a) cererea de accesare semnată de beneficiar/ membru al familiei/susţinător legal/reprezentat legal şi aprobată de conducătorul furnizorului serviciului social; 
b) consimţământul persoanei vârstnice privind acordarea de măsuri de asistenţă socială;
c)  buletin/ carte de identitate și certificat de naștere beneficiar;
d)  cartea de identitate a reprezentantului legal şi cartea de identitate a persoanei care plăteşte/persoanelor care plătesc, integral sau parţial, contribuţia beneficiarului;
e)  cupon de pensie sau alte documente care fac dovada veniturilor beneficiarului;
f)  certificatul de încadrare în grad de handicap, dacă este cazul; 
g) hotărâre judecătorească privind numirea unui reprezentant legal, dacă este cazul;
h)  adeverinţă medicală eliberată de medicul de familie din care să rezulte diagnosticul prezent;
i) adeverinţă eliberată de medicul de familie din care să rezulte că beneficiarul nu prezintă risc pentru comunitate (tulburări psihice, boli infecto-contagioase, dependenţa de alcool, etc);
j) alte acte medicale din care să rezulte afecţiunile cu care a fost diagnosticat beneficiarul precum şi tratamentul prescris;
k) actul de proprietate al locuinţei;
l) declaraţie privind lipsa susţinătorilor legali, autentificată de notarul public, (unde este cazul);
m) declaraţii pe propria răspundere ale susţinătorilor legali din care să rezulte că vor suporta diferenţa care nu poate fi achitată de persoana vârstnică, (unde este cazul);
n) acte doveditoare privind veniturile personale și ale susținătorilor legali (copii, soț, soție), (decizie/ cupon de pensie, adeverință eliberată de Administrația Financiară);
o) alte documente, după caz.
(2)  Pentru situaţiile în care persoana vârstnică solicitantă nu are aparţinători, iar statusul funcţional nu îi permite deplasări pentru obţinerea unora din documentele prevăzute la alin.1, actele necesare se vor obţine în baza unor adrese oficiale către instituţiile respective.
(3) Dosarul persoanei vârstnice solicitantă/beneficiară de servicii sociale de îngrijiri la domiciliu, pe lângă actele prevăzute la alin.1, va fi completat, în funcţie de fiecare caz în parte, cu următoarele documente întocmite în cadrul Serviciului Protecţia Persoanelor Vârstnice – Compartiment Îngrijiri la Domiciliu:
a) grila naţională de evaluare a nevoilor persoanelor vârstnice, care prevede criteriile de încadrare în grade de dependenţă;
b) fişa de evaluare socio-medicală (geriatrică); 
c) fişa individuală de informare şi consilie socială;
d) fişa de evidenţă/monitorizare a beneficiarilor de servicii sociale de îngrijire la domiciliu;
e) raport de evaluare psihologică;
f) ancheta socială cu privire la situaţia socio-materială a persoanei vârstnice;
g) plan individualizat de asistenţă şi îngrijire;
h) referat de acordare/respingere/suspendare/reluare/încetare a serviciilor sociale;
i) dispoziţie de acordare/respingere/suspendare/reluare/încetare a serviciilor sociale;
j)  contractul de furnizare a serviciilor sociale de îngrijire la domiciliu a persoanelor vârstnice, angajament de plată, act adiţional, în original;
k) fişa de monitorizare servicii;
l) plan de vizită îngrijire la domiciliu;
m) raport de vizită;
n) plan anual cu activităţi de petrecere a timpului liber desfăşurate la domiciliul persoanelor vârstnice beneficiare de servicii sociale de îngrijire la domiciliu;
o) alte acte necesare, după caz.
 (4) Evaluarea situaţiei socio-economice a persoanei vârstnice singure sau a familiei persoanei vârstnice se face de către Serviciul Protecţia Persoanelor Vârstnice.
  Art.15 (1) Acordarea, respingerea, suspendarea, reluarea sau încetarea dreptului la serviciile sociale de îngrijire la domiciliu pentru persoanele vârstnice, se fac prin dispoziţia directorului executiv.
 (2) Dispoziţiile directorului executiv prevăzute la alin.1 se comunică titularilor în termen de maxim 5 zile de la data emiterii.
(3) Soluţionarea cererii de acordare a serviciilor sociale de îngrijire la domiciliu pentru persoanele vârstnice se face în termen de 30 zile de la data înregistrării.
(4) Pentru situaţii prevăzute la art.13 alin.2 soluţionarea cererii se prelungeşte cu 15 zile lucrătoare.
Art.16 (1) Acordarea serviciilor sociale de îngrijire la domiciliu se realizează în baza unui contract de furnizare servicii sociale, încheiat între Direcţia de Asistenţă Socială şi beneficiar/ membru al familiei/susţinător legal/reprezentantul legal al acesteia.
(2) Contractul de furnizare servicii sociale se redactează în două sau mai multe exemplare originale, în funcţie de numărul semnatarilor contractului.
(3) Modelul contractului de furnizare de servicii sociale încheiat cu beneficiarul este cel prevăzut de actele normative în vigoare la data semnării acestuia.
Art.17 Serviciile sociale de îngrijire la domiciliu încetează în următoarele situaţii:
      a) la solicitarea benficiarului sau a reprezentantului legal al acestuia, prin acordul ambelor părţi;
b)  prin decizia furnizorului serviciului;
1. în cazul decesului beneficiarului, în baza certificatului de deces;
1. beneficiarul nu mai îndeplineşte condiţiile de acordare a serviciilor sociale de îngrijire la domiciliu a persoanelor vârstnice;
1. beneficiarul nu respectă prevederile contractuale de acordare a serviciilor sociale;   
1. schimbarea domiciliului benficiarului în altă localitate;
1. în cazul constatării unor comportamente ale beneficiarului periculoase pentru personal –urmare a evaluării medicului specialist și/sau al medicului de familie;
1. când serviciile de îngrijire la domiciliul persoanelor vârstnice furnizate nu mai corespund nevoilor beneficiarului, acesta necesitând îngrijire specializată             într-un cămin;
1. din raţiuni de ordin socio-psiho-medical, când în urma reevaluării se constată că nevoile beneficiarului nu mai pot fi satisfăcute de îngrijitorii la domiciliu;
1. după împlinirea a 90 zile de la data suspendării
1. dacă beneficiarul a fost încadrat în grad de handicap grav cu asistent personal şi beneficiază de serviciile de îngrijire acordate de un asistent personal;
1. expirarea duratei pentru care a fost încheiat contractul;
1. încheierea cu alte persoane a unui contract de vânzare-cumpărare a locuinţei beneficiarului cu clauză de întreţinere sau orice alt act juridic ce prevede clauzele de întreţinere, în perioada valabilităţii contractului de acordare de servicii de îngrijire la domiciliu;
1. cazuri de forţă majoză;
1. dacă beneficiarul sau familia nu mai doresc aceste servicii;
     p)   alte cauze.


 
Capitolul 5
Drepturi şi obligaţii

Art.18 Persoanele vârstnice beneficiare de serviciile sociale de îngrijire la domiciliu au următoarele drepturi:
a) să li se respecte drepturile şi libertăţile fundamentale, fără discriminare pe bază de rasă, sex, religie, opinie sau orice altă circumstanţă personală sau socială;
b) să fie informaţi cu privire la drepturile sociale, serviciile primite, precum şi cu privire la situaţiile de risc ce pot apărea pe parcursul derulării serviciilor;
c) să li se comunice drepturile şi obligaţiile, în calitate de beneficiari ai serviciilor sociale;
d) să beneficieze de serviciile prevăzute în contractul de furnizare servici;
e) să participe la procesul de luare a deciziilor în furnizarea serviciilor sociale, respectiv la luarea deciziilor privind intervenţia socială care li se aplică;
f) să li se asigure păstrarea confidenţialităţii asupra informaţiilor furnizate şi primite;
g) să li se asigure continuitatea serviciilor sociale furnizate, atât timp cât se menţin condiţiile care au generat situaţia de dificultate;
h) să fie protejaţi de lege atât ei, cât şi bunurilor lor, atunci când nu au capacitate de exerciţiu;
i) să li se garanteze demnitatea, intimitatea şi respectarea vieţii intime;
j) să participe la evaluarea serviciilor sociale, serviciile primite;
k) să fie informaţi cu privire la drepturile sociale, serviciile primite, precum şi cu privire la situaţiile de risc ce pot apare pe parcursul derulării serviciilor;
l) să li se comunice drepturile şi obligaţiile, în calitate de beneficiari ai serviciilor sociale;
m) să fie protejaţi împotriva riscului de abuz şi neglijare;
n)  să-şi exprime liber opinia cu privire la serviciile primite;
o) să refuze, în condiţii obiective, primirea serviciilor sociale;
p)  să fie informaţi în timp util şi în termeni accesibili, asupra oportunităţii acordării altor servicii sociale;
q) să fie informaţi, în timp util şi în termeni accesibili, cu privire la modificările reglementărilor în domeniul serviciilor sociale de îngrijire la domiciliu.
Art.19 (1) Persoanele vârstnice beneficiare de servicii sociale de îngrijire la domiciliu au următoarele obligaţii:
a) să furnizeze informaţii corecte cu privire la identitatea, situaţia familială, socială, medicală şi economică;
b) să permită furnizorului de servicii sociale verificarea veridicităţii acestora;
c) să participe, în raport cu vârsta, situaţia de dependenţă, etc., la procesul de furnizare a serviciilor sociale;
d) să contribuie, în conformitate cu legislaţia în vigoare, la plata serviciilor sociale furnizate, în funcţie de tipul serviciului social şi de situaţia lor materială;
e) să comunice orice modificare intervenită în legătura cu situaţia lor personală;
f) să respecte prevederile contractului de furnizare a serviciilor sociale;
(2) Pentru situaţiile în care persoana vârstnică, beneficiară de servicii sociale de îngrijire la domiciliu, nu poate furniza informaţiile şi documentele necesare, obligaţiile prevăzute la alin.1 revin membrilor familiei persoanei vârstnice.

Capitolul 6
Finanţarea serviciilor de îngrijire la domiciliu

Art.20 (1) În estimarea bugetului de venituri şi cheltuieli, serviciul social are în vedere asigurarea resurselor necesare acordării serviciilor sociale cel puţin la nivelul standardelor minime de calitate aplicabile.
(2) Finanţarea cheltuielilor serviciilor se asigură, în condiţiile legii, din următoarele surse:
a) contribuţia persoanelor beneficiare sau a susţinătorilor legali ai acestora, după caz;
b) bugetul local al municipiului Drobeta Turnu Severin;
c) bugetul de stat, din sumele defalcate din taxa pe valoare adăugată-în proporţie de cel puţin 30% din standardul minim de cost aprobat prin hotărâre a Guvernului, în condiţiile legii, în completarea sumelor alocate din bugetele locale ale unităţilor administrativ-teritoriale, respectiv ale subunităţilor administrativ-teritoriale;
c) donaţii, sponsorizări sau alte contribuţii din partea persoanelor fizice ori juridice din ţară şi din străinătate, în conformitate cu legislaţia în vigoare;
d) fonduri externe rambursabile şi nerambursabile;
e) alte surse de finanţare, în conformitate cu legislaţia în vigoare.

Capitolul 7
Dispoziţii finale

Art.21 (1) Direcţia de Asistenţă Socială, prin Serviciul Protecţia Persoanelor Vârstnice, asigură informarea potenţialilor beneficiari şi a oricăror persoane interesate cu privire la scopul, funcţiile şi modul de organizare şi funcţionare a serviciului social de îngrijire la domiciliu a persoanelor vârstnice, în baza unei proceduri proprii privind informarea beneficiarilor asupra activităţilor derulate.
(2)  Materialele informative vor conţine date despre sediul serviciului, organizarea şi funcţionarea acestuia, activităţile desfăşurate, personalul de specialitate, costul serviciului şi cuantumul contribuţiei financiare a beneficiarului, precum şi orice alte informaţii considerate utile.
(3) Materialele informative pot fi pe suport de hârtie şi/sau pe suport electronic şi vor fi mediatizate la nivelul comunităţii locale prin intermediul cabinetelor de medicină de familie.
Art.22 Direcţia de Asistenţă Socială, prin Serviciul Protecţia Persoanelor Vârstnice, va elabora şi aplica o procedură proprie de accesare a serviciilor sociale de îngrijire la domiciliu. Procedura de accesare a serviciului social va preciza, după caz: criteriile de eligibilitate ale beneficiarilor, actele necesare, decizia de aprobare/respingere/ suspendare/reluare/încetare, modalitatea de încheiere a contractului de furnizare servicii sociale şi modelul acestuia, cu modalitatea de stabilire a contribuţiei beneficiarului, dacă este cazul, etc.
Art.23 (1) Direcţia de Asistenţă Socială, prin personalul de specialitate din cadrul Serviciului Protecţia Persoanelor Vârstnice-Compartiment Îngrijiri la Domiciliu va acorda ajutor pentru realizarea activităţilor de bază şi instrumentale ale vieţii zilnice, în baza unui plan individualizat de asistenţă şi îngrijire.
(2) În planul individualizat de asistenţă şi îngrijire se consemnează modalitatea de implicare a familiei în îngrijirea beneficiarului, precum şi cazurile în care lipseşte orice formă de suport familial.
(3) În funcţie de gradul de autonomie a beneficiarului şi statusul său funcţional, fizic şi psihic, personalul serviciului stabileşte, în planul individualizat de asistenţă şi îngrijire, activităţile de inserţie ale beneficiarului în familie şi comunitate. Activităţile recomandate privesc inclusiv participarea beneficiarilor la diverse acţiuni de petrecere a timpului liber, evenimente cultural sau orice ale iniţiative cetăţeneşti.
Art.24 (1) Monitorizarea situaţiei beneficiarului şi aplicării planului individualizat de asistenţă şi îngrijire se realizează de un manager de caz, numit de şeful serviciului sau de furnizorul acestuia.
(2) Numărul de beneficiari ce revine unui îngrijitor la domiciliu, respectiv unui manager de caz, se stabileşte în funcţie de complexitatea nevoilor beneficiarilor şi dificultatea activităţilor efectuate (intervenţii zilnice şi intervalul orar, gradul de dependenţă, tipul de handicap, tipul de ajutor necesar, riscuri existente, etc.).
Art.25 Direcţia de Asistenţă Socială, prin Serviciul Protecţia Persoanelor Vârstnice va colabora cu medicul de familie al beneficiarului şi asigură monitorizarea, în scop preventiv şi terapeutic, a stării de sănătate somatic şi psihic a beneficiarului.
Art.26 (1) Serviciul Protecţia Persoanelor Vârstnice asigură păstrarea confidenţialităţii asupra datelor personale şi informaţiilor cuprinse în documentele utilizate.
(2) Personalul serviciului păstrează confidenţialitatea asupra datelor personale şi situaţiei beneficiarului.
(3) Dosarele personale şi dosarele de servicii ale beneficiarilor se păstrează în spaţii special amenajate (dulapuri, fişete), accesibile doar managerului de caz şi a personalului de conducere.
(4) Fişele de monitorizare a serviciilor utilizate zilnic de îngrijitori se păstrează de asemenea în birouri, dulapuri, fişete.
Art.27 (1) Serviciul se asigură că personalul îndeplineşte activităţile de îngrijire stipulate în contractul de furnizare de servicii sociale încheiat cu beneficiarul.
(2) Conducerea serviciului/furnizorului acestuia stabileşte un plan de vizite efectuate la domiciliul beneficiarului de către managerul de caz şi/sau alţi angajaţi pentru a verifica modul cum îşi îndeplineşte îndatoririle personalul de îngrijire.
Art.28 (1) Serviciul acordă informare şi consiliere beneficiarilor singuri care doresc să acceseze alte servicii sociale în comunitate.
(2) Personalul de îngrijire este instruit să ofere informare şi consiliere beneficiarilor care trăiesc singuri şi care se pot deplasa şi au capacitate de discernământ păstrată, pentru a se adresa serviciilor publice din comunitate. Instruirea beneficiarilor se consemnează în registrul de evidenţă pentru informarea beneficiarilor.
(3) Instruirea personalului de îngrijire se realizează cel puţin semestrial şi se consemnează în registrul privind perfecţionarea continuă a personalului.
(4) Registrul de evidenţă privind perfecţionarea continuă a personalului şi registrul de evidenţă privind informarea beneficiarilor sunt disponibile la sediul serviciului/furnizorului acestuia.
Art.29 (1) Serviciul organizează sesiuni de informare şi consiliere a membrilor de familie. 
(2) Personalul serviciului organizează periodic sesiuni de informare şi consiliere a membrilor de familie care locuiesc împreună cu beneficiarul sau au grijă de acesta în afara perioadelor în care activează îngrijitori formali. Temele de informare şi consiliere privesc în mod special modul de continuare a îngrijilor, abordarea beneficiarilor şi relaţionarea cu aceştia, importanţa respectării deciziilor şi demnităţii acestora, adoptarea celor mai adecvate măsuri de menţinere şi încurajare a participării acestora la viaţă de familie, în comunitate şi importanţa menţinerii unui model de viaţă sănătos şi activ.
(3) Sesiunile de instruire adresate membrilor de familie sunt consemnate în registrul de  evidenţă privind informarea beneficiarilor.
Art.30 (1) În scopul autoevaluării calităţii activităţii proprii, Serviciul Protecţia Persoanelor Vârstnice va aplica un set de chestionare pentru măsurarea gradului de satisfacţie a beneficiarilor cu privire la activităţile derulate.
(2)  Serviciul Protecţia Persoanelor Vârstnice va întocmi şi aplica un Cod propriu de etică care va cuprinde un set de reguli ce privesc, în principal, asigurarea unui tratament egal pentru toţi beneficiarii, fără niciun fel de discriminare, acordarea serviciilor sociale exclusiv în interesul beneficiarilor şi protecţia acestora, respectarea eticii profesionale în relaţia cu beneficiarii.
Art.31 Serviciul Protecţia Persoanelor Vârstnice va respecta prevederile legale privind administrarea şi gestionarea resurselor financiare şi materiale destinate serviciului şi deţine documentele financiar-contabile, precum şi rapoartele de control ale organismelor prevăzute de lege (Curtea de Conturi, Inspecţia Muncii, Agenţia Judeţeană pentru Plăţi şi Inspecţie Socială, etc.).
Art.32 (1) Serviciul Protecţia Persoanelor Vârstnice elaborează anual un raport de activitate.
(2) Raportul de activitate se finalizează în luna februarie a anului curent pentru anul anterior.
(3) Raportul de activitate al Serviciului Protecţia Persoanelor Vârstnice face parte integrantă din raportul anual al Direcţiei de Asistenţă Socială.






                                                                                                                


































                                                                                                                  Anexa 1

Descrierea serviciilor, durata şi frecvenţa serviciului social de îngrijire la domiciliu
      
	Nr.
Crt.
	Tipul de 
serviciu
	Descrierea serviciului
	Limita de timp/
serviciu/
minute
	Frecvenţa acordării
serviciului

	A. Servicii de bază


	1.
	Igiena corporală

	
	

	a.
	Toaleta generală
	Ajutor la dezbrăcat/îmbrăcat;
Schimbat lenjerie de corp, pat;
Spălat pe cap şi corp;
Igienizare cadă înainte şi după folosire.
	

90
	

1/săptămână

	b.
	Toaletă parţială
	Ajutor la îmbrăcat şi dezbrăcat;
Schimbat lenjerie de corp şi pat;
Ajutor la satifacerea unor nevoi fiziologice;
Spălarea unor părţi ale corpului, dinţilor, protezei(pentru persoanele aflate în imposibilitatea efectuării acestor operaţii)
	


45
	


zilnic*)

	2.
	Hrănire
	Alimentarea persoanei:
Activ: hrănirea propriu-zisă a persoanelor aflate în imposibilitatea satisfacerii acestei nevoi.
Pasiv: pregătirea hranei pentru ca beneficiarul sa se poată hrăni singur:
· Aşezarea şi servirea mesei;
· Ajutor pentru tăierea alimentelor;
· Adunarea mesei (spălarea vaselor folosite de beneficiar în cazul în care nu există aparţinători)
	




40
	




zilnic

	3.
	Asistenţă social şi emoţională
	Comunicare; companie; consiliere. Acest serviciu este oferit în principal pentru a încuraja beneficiarul să devină independent sau să-şi menţină starea de independenţă sau pentru a preveni marginalizarea socială a sa. 
	

30
	

1/săptămână

	B. Servicii de suport 


	1.
	Prepararea hranei sau 
transportului la domiciliu
	Hrana se prepară la domiciliul beneficiarului cantitativ strict pentru beneficiar, preparate uşoare. Pentru hrana mai diversificată beneficiarul poate opta pentru diferite servicii ale furnizorilor publici şi privaţi.
Prin personalul de îngrijire poate să asigure transportul hranei la domiciliu, de la oricare din furnizorii menţionaţi mai sus.
	


40-120
	


zilnic

	2.
	Efectuarea de cumpărături
	Efectuarea cumpărăturilor conform unei liste, din banii beneficiarului. Nu se efectuează cumpărături din locuri preferenţiale dacă acestea sunt îndepărtate şi fac imposibilă efectuarea serviciului în timpul programat. Greutatea cumpărăturilor effectuate la o prestaţie este de maximum 5 kg.
	


120
	


3/săptămână

	3.
	Sprijin pentru plata unor servicii şi obligaţii curente
	Plata facturilor de apă, gaz, telefon, întreţinere şi altele pentru titularul contractului. 
	

90
	

4/lună

	4.
	Activităţi de menaj

	a.
	Curăţenie generală(igienizarea locuinţei)-o cameră, bucătărie, baie
	Spălat perdele, geamuri, măturat sau aspirat, şters podele, şters praf (dacă este cazul şi în vitrine), spălat gresie, faianţă în baie şi bucătărie, igienizare obiecte sanitare. Această operaţiune se efectuează în totalitate de către îngrijitori, în cazul în care beneficiarul se află în imposibilitatea efectuării acestei operaţiuni din motive de sănătate sau cu ajutorul beneficiarului în cazul în care sănătatea îi permite(acest lucru se evaluează de către asistentul social la preluarea cazului). Nu se mută obiecte de mobilier greu (pat, dulap, etc). Beneficiarii care achită cost parţial sau integral pot opta contra cost la efectuarea curăţeniei în două sau trei camere.
	






120-240
	






2/an

	b.
	Întreţinere curăţenie(în cameră, bucătărie, baie)
	Măturat sau aspirat, şters podele, şters praf, igienizare obiecte sanitare.
	

60-120
	

1/săptămână

	c.
	Spălatul rufelor
	Rufele vor fi luate de la beneficiar de către personalul angajat care efectuează serviciul de menaj şi vor fi spălate şi uscate în interiorul locuinţei. 
	60-120
	1/săptămână

	C. Alte servicii


	1.
	Consiliere socială
	Îndrumarea beneficiarilor spre instituţiile competente pentru rezolvarea problemelor acestora.
Sprijinirea beneficiarilor, responsabilizarea şi mobilizarea acestora de a-şi dezvolta abilităţile personale.
	


60
	
În funcţie de nevoile
beneficiarului

	2.
	Consiliere juridică
	Informarea şi consilierea beneficiarilor cu privire la încheierea actelor juridice.
	
60
	În funcţie de nevoile
beneficiarului


	3.
	Însoţirea beneficiarilor pentru rezolvarea  problemelor personale la diferite instituţii
	

Însoţirea beneficiarului pentru rezolvarea problemelor personale în caz de nevoie la diferite instituţii.
	


120
	


În funcţie de nevoile
beneficiarului

	4.
	Însoţire la plimbări, vizite
	Însoţirea beneficiarului la plimbări, vizite, în vederea prevenirii marginalizării acestuia
	
120
	În funcţie de nevoile
beneficiarului



*)zilnic = zile lucrătoare

































                                                                                                               Anexa 2

Tipul şi costul serviciului social de îngrijire la domiciliu

   Tipul serviciului şi costul serviciului social de îngrijire la domiciliu, în conformitate cu prevederile din Anexei nr.3 (punctele 4, 5, şi 6) la H.G. nr.426/2020 privind aprobarea standardelor de cost pentru serviciile sociale, cu modificările şi completările ulterioare sunt următoarele:



STANDARDELE DE COST 
pentru serviciile sociale destinate persoanelor vârstnice


	Categorie serviciu social, cod serviciu social, cost/conform Nomenclatorului serviciilor sociale
	Standard de an/beneficiar *)
-lei-

	 Unităţile de îngrijire la domiciliu – 8810 ID-I - persoane încadrate în gradele de dependenţă IA, IB şi IC, potrivit Grilei                        
 naţionale de evaluare a nevoilor persoanelor vârstnice, aprobată prin Hotărârea Guvernului nr. 886/2000; cel puţin 20                de ore pe săptămână, cu un cost de 36 lei/oră   
	                        37.440

	Unităţile de îngrijire la domiciliu - 8810 ID-I - persoane încadrate în gradele de dependenţă IIA, IIB şi IIC, potrivit Grilei naţionale de evaluare a nevoilor persoanelor                      vârstnice, aprobată prin Hotărârea Guvernului nr. 886/2000; cel puţin 10 ore pe săptămână, însă mai puţin de 20 de ore, cu un cost de 36 lei/oră                            
	                                          28.080


	 Unităţile de îngrijire la domiciliu – 8810 ID-I - persoane încadrate în gradul de dependenţă IIIA, potrivit Grilei naţionale de evaluare a nevoilor persoanelor vârstnice, aprobată prin   
Hotărârea Guvernului nr. 886/2000; mai puţin de  10 ore pe săptămână, cu un cost de 36 lei/oră    
	                                          18.720



*) Cheltuielile de personal reprezintă maximum 80% din valoarea standardului de cost.















                                                                                                                                  Anexa 3

Contribuţia persoanelor vârstnice beneficiare de serviciile sociale de îngrijire la domiciliu

Contribuţia persoanelor vârstnice beneficiare de serviciile sociale de îngrijire la domiciliu

	

	Grad de dependenţă
IA;IB;IC
	Grad de dependenţă
IIA;IIB;IIC
	Grad de dependenţă 
IIIA;IIIB;IIIC

	Nr.Crt.
	Nivelul venitului net lunar pe membru de familie
	Procent
costul
integral al serviciilor
	Valoarea contribuţiei
(lei)
	Valoarea contribuţiei
(lei)
	Valoarea contribuţiei
(lei)

	1.
	* Persoane vârstnice fără venituri
	0%
	0
	0
	0

	2.
	până  la  1500 lei
	10 %
	312
	234
	156

	3.
	1501-2000 lei
	15 %
	468
	351
	234

	4.
	2001-3000 lei
	21 %
	655
	491
	328

	5.
	3001-4000 lei
	26 %
	811
	608
	406

	6.
	     4001-5000  lei
	30 %
	936
	702
	468

	7.
	5001-6000 lei
	35 %
	1092
	819
	546

	8.
	Peste 6.000 lei
	50 %
	1560
	1170
	780

	Costul lunar integral al serviciilor
	3120
	2340
	1560



Serviciile sociale de îngrijire la domiciliu se asigură fără plata contribuţiei persoanelor vârstnice care, evaluate potrivit grilei naţionale de evaluare a nevoilor persoanelor vârstnice, se încadrează în una dintre următoarele situaţii:
    a) nu au venituri şi nici susţinători legali;
   b) sunt beneficiari ai venitului minim de incluziune acordat în baza Legii nr.196/2016 privind venitul minim de incluziune, cu modificările şi completările ulterioare, republicată, sau realizează venituri al căror cuantum se situează sub nivelul indemnizaţiei sociale pentru pensionari prevăzute de O.U.G. nr.6/2009 privind instituirea indemnizaţiei sociale pentru pensionari, aprobată prin Legea nr.196/2009, cu modificările şi completările ulterioare;
   c)susţinătorii legali ai persoanelor vârstnice prevăzute la lit.b) realizează venituri al căror cuantum se situează sub cuantumurile veniturilor prevăzute la lit.b).


